b'\n_START_ARTICLE_\nJack Barker\n_START_SECTION_\nBiografi\n_START_PARAGRAPH_\nJack Barker kom til Derby County i 1928 etter \xc3\xa5 ha spilt for to klubber i Denaby, South Yorkshire tidligere. Han fikk sin engelske landslagsdebut i 1934 i en kamp mot Wales i Cardiff. Han spilte i Derby fram til 1938._NEWLINE_I mai 1946 ble han manager for Bradford City, men han var i den klubben bare fram til januar 1947. Hans neste stoppested ble den irske klubben Dundalk som han ogs\xc3\xa5 var manager for. I november 1948 ble han trener i Oldham Athletic, men ogs\xc3\xa5 dette ble et kortvarig engasjement som ble avsluttet i januar 1949. Hans siste jobb som manager var i Derby County. Her ble han ansatt i november 1953, og han hadde jobben ut 1954/55 sesongen. Grunnen til at han ikke fikk fortsette i jobben var at Derby for f\xc3\xb8rste gang i historien rykket ned til det tredje \xc3\xb8verste niv\xc3\xa5et i 1955.'